Odense Adresse-Contoirs Efterretninger, 1808-09-27
Følgende Exempler staae her for at vise nogle af de skjønne Træk, hvorved hine Brave saaledes have udmærket sig: No. 1 gik den 18 Mai ved Stormløbningen paa Jahren foran hele Linien, og søgte saavel ved Konduite som Ord at opmuntre Mandskabet; ligeledes No. 15 udmærket sig den 18de Mai ved Angrebet paa Jahren; omendskjøndt truffen af en Kugle, som gav ham et saa stærkt Slag at han faldt om, reiste han sig strax og vedblev at opfylde sin Pligt. No. 21 udmærket sig den 25 April ved Affairen paa Kjelaasen, meldte sig da han hørte Fjendens Jndrykning, udbad og fik Mundering og Risle fra en syg Stiløber, fulgte Kompagniet, var bestandig med de første tilføyede Fjenden ved sine overmaade sikkre Skud, stor Skade, og viiste uden nogen Belønning sandt Mod og Fædrenelandskjerlighed. No. 22 udmærkede sig den 19de April ved Killingsmoe i Urskov, blev skudt i Hovedet saa at han faldt og blev liggende, men desuagtet formanede han sine Kammerater, som vilde komme ham til Hielp, at lade ham ligge og at opfylde den Pligt de skyldte Kongen og Fædrenelandet. No. 42 udmærkede sig den 7de Mai, da 2de engelske Fregatter nærmede sig Kysten ved Kjerringvigen og havde indjaget en norsk Handelsbrig i bemeldte Havn, som de med bemandede Baade søgte at bemægtige sig, samlede har 7 andre Kystværns=Mænd (da Briggens Mandskab var flygtet i Land op til Skoven) ilede ned mod Strandbredden og til den forladte Brig, hvor han posterede sig fordeelagtig, viste Koldsindighed og sandt Mod, anraabte de engelske Fartøyer, og da disse svarede med en haanlig Latter, affyrede han sit Skud og nedlagde en af Fjendens Folk, det øvrige Kyst værn fyrede nu ogsaa, hvorved flere Fjender bleve nedlagte hvilket foraarsagede saadan Skræk at den syv til otte Gange stærkere Fjende med uforrettet Sag maatte vende tilbage til Fregatterne, og Briggen blev frelst. No. 43 forladende sit Huus og Gaard, som Fjenden havde besat da han trængde ind i Landet, har han ved utrættelig Nidkjærhed og Tjenstiver den hele Tid Dag og Nat, reist og foranstaltet, samt fremskaffet alt hvad der var muligt i hans Fag til at befordre den Kongelige Tjeneste og virke til Landets Gavn. No. 48 udmærkede sig den 15 April i Affairen ved Buer, ved udmærket Mod og Standhaftighed, da ved de første fjendtlige Skud hans Søn Elleff Andersen blev dræbt ved hans Side, udførte han sit Kald som Soldat uden at vige fra sin Kommander, indtil den sidste Patron var i Geværet, Fjenden nær paa 50 Skridt og intet meere kunde redde de saa Stridende fra Fangenskab end Retraite og ey heller da veeg han fra Pletten førend efter befaling. Desuden har han ved hver Anledning senere viist mod Fjenden at han ikke ledes af Tilfældet, men at sandt Mod og Ufortrødenhed ere Hovedtræk i hans Karakteer. Vel maae man, efter saa mange talende Udtryk af ægte Nordmands Aand istemme med Digteren: End sander Gierningen . . .At det var Helteblod der flød i Nordmænds Aarer, At Nordmand Døden før end Trællestand udkaarer, Og at hans Troefasthed, af Konger holdt i Agt, Er Statens trygge Værn og Thronens bedste Vagt, Samtlige Avls- og Grardbrugere i det Søndenfieldske Norge ere af den interimistiske Regjeringskommission under 26 August opfordrede til at afgive til Krigshærens Magaziner, der i den hedenfarne Sommer har understøttet Folket, hvad de af Høstens Velsignelse og Jordens Grøde kunne undvære. J øvrigt forlanges Ydelsen ikke som Ska eller Gave, men bliver enten kontant betalt saaledes: for Td. god Rug 10 Rd., 1 Td. godt Byg 6 Rd., eller og som et Laan indtil Slutningen af Januarii Maaned 1809. "Skulde - hedder det i Jndbydelsen - det vi ikke for møde, nogen Gaardbruger i den Grad miskjende saavel sin Pligt, som sin Fordeel, at han skulde nægte godvilligen at præstere hvad han til Landets Forsvar maatte kunne afsee vil Kommissionen blive nodsaget, ved Udskrivning, at tvinge de gjenstridige at medvirke til Opnaaelsen af det lige almeen vigtige Formaal.